ועדת הכספים, כנסת 25, פרוטוקול מספר 140, 2023-05-09 00:00

משה גפני: דירות מעטפת, סעיף 5(1)

שולמית אלוני: דירות מעטפת

שולמית אלוני:  בדיון הקודם הנשוא של דירות מעטפת נדון

שולמית אלוני:  עלתה בקשה שרשות המיסים תעשה איזשהו ניסיון למצוא נוסח חלופי שלא יכלול שלד כדירת מעטפת

שולמית אלוני:  אתם רוצים להתייחס?     

רואי זרנצ'נסקי: בדיון האחרון שהתקיים אתמול הסברנו שמבחינתנו דירת המעטפת היא דירה שהסתיימו כל עבודות החוץ של הבניין כולל השטחים המשותפים ונשארו רק עבודות הפנים של הדירה או שיש התחייבות של הקבלן למסור את הדירה במצב כזה

ג'ק בלנגה: זה לא מה שכתוב כרגע בחוק

ג'ק בלנגה:  יש מעליות

רואי זרנצ'נסקי: זה בתוך בניין

רואי זרנצ'נסקי:  קבלן בונה בניין למגורים, מסיים את כל העבודות כולל השטחים המשותפים, מעלית, חיפויים וכולי

משה גפני: אתם חוששים מזה שיש אנשים שיעשו את זה בכוונה כדי לא לשלם מס

רואי זרנצ'נסקי: אנחנו לא חוששים

רואי זרנצ'נסקי:  זה קורה

רואי זרנצ'נסקי:  זה לא בכוונה

רואי זרנצ'נסקי:  יש תמריץ כלכלי לזה

ינון אזולאי: כמה עשרות דירות כאלה, זה נזק של בסביבות 40 מיליון שקלים, נכון?     

רואי זרנצ'נסקי: נכון

רואי זרנצ'נסקי:  מדובר בדירות מאוד מאוד יקרות

רואי זרנצ'נסקי:  מי שמשתמש בזה, אלה דירות מאוד יקרות

שולמית אלוני: זה מיוחס לדירות יוקרה אבל זה יכול לחול לגבי אחרים

רואי זרנצ'נסקי: זה חל בדרך כלל דווקא על אלה שבתיקון 76 רצינו למסות

שולמית אלוני:   המצב הוא שהיום דירות מעטפת, אלה דירות שהחלק החיצוני שלהן בנוי והפנימי לא

רואי זרנצ'נסקי: צריך לומר שהדבר הזה משתלם ככל שעלות הדירה יותר יקרה והחסכון במס, בגלל התרגיל הזה, יותר גדול וכך זה משתלם יותר

רואי זרנצ'נסקי:  אם הדירה היא יחסית זולה, הגמר שלה הוא לא שווה את תרגיל המס הזה

שולמית אלוני:  שני דברים עלו במהלך הדיון הקודם שהתקיים בנושא הזה

שולמית אלוני:  האחד היה החשש שתהיה איזושהי זליגה של הנושא הזה

שולמית אלוני:  זאת אומרת, גם לבתים פרטיים

יצחק אהרונוביץ': אנחנו לא רואים את זה

יצחק אהרונוביץ':  אנחנו באים לכאן אחרי ניסיון שנצבר

ינון אזולאי: יש לכם מגבלה של כמה בבניין? יש בניינים של שני דיירים, ארבעה דיירים ויש בניינים של 30 ו-100 דיירים

קריאה: זה לא משנה

קריאה:  גם בבניין של ארבעה דיירים יכול להיות שאחת הדירות נמכרת ברמת מעטפת

רואי זרנצ'נסקי: וזו תהיה דווקא דירת הפנטהאוז

ינון אזולאי: אם כך, אתה מדבר גם על הדירה שהיא לא בבניין

ינון אזולאי:  הוא קנה את המגרש ובנה שכונה שלמה

רואי זרנצ'נסקי: לא

רואי זרנצ'נסקי:  לא נתקלנו בזה בבית פרטי

קריאה: אז זאת כבר בנייה רוויה

קריאה:  זאת דירה ובניין

ג'ק בלנגה: ההסתברות שמישהו יקנה דירה בבית פרטי מעטפת, שואפת לאפס כי זה מישהו שבנה ונתקע והוא מחפש מי שיקנה ממנו

ג'ק בלנגה:  זה לא מלאי כי אם זה מלאי, זו בעיה

ג'ק בלנגה:  מי שבונה סדרת קוטג'ים ומוכר מעטפת, אנחנו באותו אירוע

ינון אזולאי: זה מה שאמרתי, שיש קבלן שבונה שכונה

ג'ק בלנגה: הוא בונה שכונת קוטג'ים והוא מוכר את כולם

קריאה: אבל את הקוטג'ים הוא מגדיר כבניין

ישי פרלמן: זה נכון

ישי פרלמן:  זה אומר שאנחנו בעצם לא מספיק מרחיבים

ישי פרלמן:  יש מקרים שבאמת לא נכנסים לכאן, שהם גם בעצם דירת מעטפת

ינון אזולאי: בדרך כלל ג'קי מדבר דברי חכמה

ינון אזולאי:  החשש שלך לא נמצא שם

ינון אזולאי:  בוא נגיד שהחשש שלכם נמצא במקום של הבניינים, שם יש דירות

ישי פרלמן: נכון

שולמית אלוני: דבר נוסף שעלה זה בעצם הפער בין מס שבח לבין מיסוי מקרקעין

רואי זרנצ'נסקי: אני חושב שהסברנו את זה בדיון הקודם

רואי זרנצ'נסקי:  במס שבח ההגדרה לפטור היא דירת מגורים מזכה

רואי זרנצ'נסקי:  אנחנו לא במקום הזה של לשנות את ההגדרות בחוק מיסוי מקרקעין

קריאה: מלכתחילה אלה הגדרות שונות

רואי זרנצ'נסקי: כן

שולמית אלוני: לגבי הניסיון למצוא איזושהי התייחסות לנושא של השלד, של מהי בעצם דירת מעטפת ואיך נכון להגדיר אותה

שולמית אלוני:  כרגע ההגדרה היא יחסית עמומה

שולמית אלוני:  זאת אומרת, "דירה בבניין המיועד לשמש למגורים שבנייתה טרם הסתיימה שאין עמה התחייבות ובלבד שהסתיימה בנייתם של הקירות החיצוניים של הדירה"

ג'ק בלנגה: זה מה שהוא אמר בהתחלה

ינון אזולאי: אני חייב להגיד לכם שעדיין לא ראיתי, אולי אתם ראיתם, בניין שהוא כולו בנוי והכול בסדר ויפה ויש דירה אחת שהיא בחוץ ולא סיימו אותה

ינון אזולאי:  אתם מדגישים כאן שהקירות בחוץ

ינון אזולאי:  בהתחלה רצינו שתגדירו את זה

רואי זרנצ'נסקי: אנחנו הולכים לפי הניסיון במה שנתקלנו

רואי זרנצ'נסקי:  מה שנתקלנו עד היום זה שקבלן מסיים את כל הבנייה, גומר את הבנייה של כל הבניין, אפילו את מרבית הדירות מוסר כדירות מגורים, חלק מהדירות באותו בניין הוא מוסר לדיירים אחרי שהוא סיים את הבנייה במצב מעטפת כדי שהם יעשו את עבודות פנים הדירה

ינון אזולאי: ומבחוץ הכול מסודר

רואי זרנצ'נסקי: כן

רואי זרנצ'נסקי:  אנחנו לא הולכים למקום שיגידו לנו מלאכותי, לא שמתי בדירה אחת את החיפויים בחוץ

רואי זרנצ'נסקי:  יש לנו כלים להתמודד

רואי זרנצ'נסקי:  כאשר הקבלן מסיים את כל עבודות הבנייה של הבניין, למעט עבודות הפנים של הדירות מעטפת

ג'ק בלנגה: אבל זה לא מה שכתוב כרגע בנוסח

ג'ק בלנגה:  בנוסח, גם אם אין מעליות, זה חל כי הוא סיים את הקירות החיצוניים

ג'ק בלנגה:  אין מעליות ואין בריכה ואין חדר כושר אבל הנוסח חל

רואי זרנצ'נסקי: בגלל זה אנחנו מסבירים את הכוונה

רואי זרנצ'נסקי:  אפשר גם להגיד שלא מילאו את המים בבריכה

ג'ק בלנגה: שבניין יהיה מושלם, כולו עובד, מחובר לחשמל ורק יש דירה ספציפית שהקירות החיצוניים לה - -      

רואי זרנצ'נסקי: אני לא יודע אם דירה ספציפית

רואי זרנצ'נסקי:  זה יכול להיות גם כל הדירות

ג'ק בלנגה: אותה הדירה הנדונה, שמישהו בא וקנה אותה

ג'ק בלנגה:  כל המערכות בבניין עובדות, כל החניונים עובדים, כל הכבישים עובדים, רק אותה דירה היא מעטפת

רואי זרנצ'נסקי: זאת בערך הכונה ואנחנו לא רוצים להיכנס לדיוקים כאלה כי אז אנחנו נשב כאן עוד שנה וננסה לסתום עוד עיוות שנוצר

ג'ק בלנגה: אפשר לרשום ובלבד שהמערכות עובדות, שהמעליות עובדות, שהתאורה עובדת

ג'ק בלנגה:  בחוץ

רואי זרנצ'נסקי: למה, בדירת קבלן שנסתיימה הבנייה אתה רושם שהסתיימה הבנייה ועובדות המעליות? אתה לא רושם

רואי זרנצ'נסקי:  אתה רושם שנסתיימה הבנייה

ג'ק בלנגה: כשקונים דירת מעטפת, ברור שהמעליות עובדות

רואי זרנצ'נסקי: בסדר, כמו שברור בדירה, גם כאן

רואי זרנצ'נסקי:  זו הכוונה, שהסתיימו העבודות

ג'ק בלנגה: אבל זה לא הנוסח

ג'ק בלנגה:  אם יש קירות חיצוניים, זה לא אומר שהבניין יהיה גמור

שולמית אלוני: סליחה, פספסתי

שולמית אלוני:  מה הכוונה שלכם? כשאתם אומרים שהסתיימה בנייתם של הקירות החיצוניים, מה הכוונה?     

רואי זרנצ'נסקי: הכוונה שלנו היא שהקבלן סיים את עבודות הבנייה של הבניין, לא ביצע את עבודות פנים הדירה, מוסר את זה לרוכש כדי שהוא יעשה את העבודות בפנים

שולמית אלוני: ב-90 אחוזים הוא כבר - - -     

רואי זרנצ'נסקי: אני לא יודע להגיד אם אלה 94 או 90 אחוזים

רואי זרנצ'נסקי:  אין לי מושג מבחינת אחוזים של הדירה

ג'ק בלנגה: חייבים להיות חלונות, חייבים להיות חיפויים לבניין, מסרת בניין לא מאושר כבניין

רואי זרנצ'נסקי: אלה עבודות הקירות החיצוניים

רואי זרנצ'נסקי:  אם אין חלון, אם אין את הזגוגית, זאת לא דירה?      

ג'ק בלנגה: אם אין זכוכית במגדלים שאתה מדבר עליהם, זה לא בניין

רואי זרנצ'נסקי: בסדר, אבל אנחנו לא רוצים להגיע למקום שיגידו לנו הנה, אין זכוכי, אז עכשיו זאת לא דירה

ג'ק בלנגה: אבל זה בדיוק המצב

ג'ק בלנגה:  על זה אנחנו מדברים

ג'ק בלנגה:  אתם מדברים על דירות מעטפת, כאשר בן אדם לא יכול להוסיף את החלון לעצמו אלא הקבלן חייב לשים את החלון החיצוני ולא הוא עצמו, אז זאת לא דירת מעטפת

ג'ק בלנגה:  כשאני קונה דירת מעטפת, החלון החיצוני נבנה על ידי הקבלן

ג'ק בלנגה:  תמיד

ג'ק בלנגה:  אין מצב שבן אדם בונה לעצמו את הסורגים בחוץ

ג'ק בלנגה:  אין מצב כזה

ג'ק בלנגה:  אלומיניום תמיד נבנה על ידי הקבלן

רואי זרנצ'נסקי: בסדר, אז ניכנס לאלומיניום וזגוגיות

רואי זרנצ'נסקי:  אני חושב שהעיוות הזה, כולם מכירים אותו מאז התיקון האחרון של המשקיעים ומרובי דירות

ג'ק בלנגה: זה לא עיוות

רואי זרנצ'נסקי: של המשקיעים ודירות היוקרה

ג'ק בלנגה: אם אין אלומיניום, זאת לא דירת מעטפת

רואי זרנצ'נסקי: אז נוסף אם אין אלומיניום

ינון אזולאי: מתי אתם רוצים להחיל את זה? מתי התחולה?     

רואי זרנצ'נסקי: אנחנו חושבים כשיעבור החוק להתחיל את זה מיידית

ינון אזולאי: איך תתחיל את זה מיידית?     

רואי זרנצ'נסקי:  מי שכבר קנה את הדירה, ברור שזה לא יחול

ינון אזולאי: אנשים עושים את התכנון שלהם

רואי זרנצ'נסקי: אנחנו לא פותחים אף שומה של מישהו שכבר קנה

רואי זרנצ'נסקי:  הרי אלינו מדווחים מיד עם העסקה

רואי זרנצ'נסקי:  לא מדווחים בסיום הבנייה

רואי זרנצ'נסקי:  מי שרכש כבר את הדירה, ברור שהוא דיווח

רואי זרנצ'נסקי:  התחולה תתחיל למי שירכוש מעתה ואילך

ג'ק בלנגה: כלומר, כל מי שקנה דירה עד החוק יכול להגיש תיקון שומה בטעות שהוא לא דיווח על דירת מעטפת

ישי פרלמן: במצב הקיים

ישי פרלמן:  החוק הזה לא יחול עליו

רואי זרנצ'נסקי: לא יחול רטרואקטיבית אחורה

רואי זרנצ'נסקי:  החוק לא חל רטרואקטיבית

שולמית אלוני: הוא צריך לחול קדימה

שולמית אלוני:  לא רטרואקטיבית

רואי זרנצ'נסקי: ברור

שולמית אלוני: ממתי התחילה היום?     

רואי זרנצ'נסקי: מכניסה לתוקף

ינון אזולאי: הוא אומר מי שעדיין לא קנה

רואי זרנצ'נסקי: נכון

רואי זרנצ'נסקי:  לנו חייבים לדווח על עסקה תוך 30 ימים מיום החתימה

רואי זרנצ'נסקי:  מי שכבר רכש, נגמר, עשה את ההסכם, הוא כבר מתבסס על החוק הקודם

אימאן ח'טיב יאסין: למה לא ללכת למשל מתחילת השנה הזאת?     

רואי זרנצ'נסקי: כדי שלא נקבל עוד 200 דירות כאלה בשנה הזאת

עאידה תומא סלימאן: כי את תפגעי באלה שכבר רכשו לפני החוק

שולמית אלוני: מדברים על תכנון מס

שולמית אלוני:  היום תכנון מס לגיטימי, יש אינטרס, יש איזושהי ציפייה

רואי זרנצ'נסקי: הוא לגיטימי אבל אנחנו חייבים לעצור אותו

רואי זרנצ'נסקי:  לתת עכשיו זמן שייכנסו לנו עוד 300 דירות כאלה?     

שולמית אלוני: אתם בעצמכם אמרתם שמדובר במספר בודד

רואי זרנצ'נסקי: אני לא מבין את התכלית בזה שנאפשר עוד כאלה

רואי זרנצ'נסקי:  אני מבין את מי שהסתמך על זה, בסדר

רואי זרנצ'נסקי:  אבל לאפשר עוד כאלה מעתה והלאה?     

משה גפני: מה שמעניין אצלכם שזה יכול להיות כך עשרות שנים אבל עכשיו כשאתם מחליטים לחוקק ואתם רואים שאנחנו מתחילים להסכים, אז לעשות את זה מהרגע הזה

משה גפני:  למה לא לעשות את זה כך שאנשים לא יתכננו מס ושיוכלו לסיים את הדירה?     

רואי זרנצ'נסקי: אני אסביר

משה גפני: כל השנים לא היה מס על זה

רואי זרנצ'נסקי: אני יכול להגיד משהו אחד בעניין הזה

רואי זרנצ'נסקי:  אני חושב שמאז שישבנו - - -     

משה גפני: אתה יכול להתחיל בעוד כמה שנים

משה גפני:  לעשות את זה עכשיו, כך שזה יהיה בעוד שנתיים-שלוש

רואי זרנצ'נסקי: היושב ראש, ברגע אנחנו עושים את התיקון הזה, אנחנו אומרים לשוק מה המצב

רואי זרנצ'נסקי:  ברגע שנאפשר את הדחייה הזאת, ברור לנו שיקדימו עסקאות ויעשו את התכנון

רואי זרנצ'נסקי:  יקדימו עסקאות לתקופה שבה התיקון לא חל

משה גפני: אתם רוצים כסף או לפתור את הבעיה?     

רואי זרנצ'נסקי: שני הדברים ביחד

משה גפני: כסף אני לא נותן לכם

משה גפני:  לפתור את הבעיה, אני עוזר לכם

ג'ק בלנגה: הבעיה היא שיש אנשים שחתמו על הצעת רכש לפני חודשיים-שלושה ואת ההסכם יחתמו עד סוף השנה

רואי זרנצ'נסקי: מה זה הצעת רכש? זה רכב ליסינג? בחוק מיסוי מקרקעין זה יום ההסכם

רואי זרנצ'נסקי:  גם אם יש זיכרון דברים, זה יום ההסכם

ג'ק בלנגה: אני הבנתי

ג'ק בלנגה:  אני מכיר

ג'ק בלנגה:  אני אומר שיש מצבים שאנשים הגישו הצעה ועוד לא חתמו על ההסכם

ג'ק בלנגה:  אתה עכשיו מוציא אותם מהחוק

ישי פרלמן: אתה מדבר על חודש

ג'ק בלנגה: לא

ג'ק בלנגה:  אני רוצה להזיז את זה ל-1 בינואר

ג'ק בלנגה:  אני מניח שלזה אדוני מכוון

ינון אזולאי: אני יכול להציע פשרה?     

משה גפני: רגע

משה גפני:  אני רק רוצה לדעת

משה גפני:  אתם רוצים את זה מהיום להיום? אתם רוצים כסף?     

ינון אזולאי: הוא יועץ משפטי

ינון אזולאי:  הוא לא מבין כסף

ישי פרלמן: אנחנו חושבים שהזמן הרלוונטי שבו אתה מסתמך על החוק, זה הזמן שבו אתה קונה דירה

ישי פרלמן:  כשאתה קונה דירה אתה יודע מה שיעור המס שאתה צריך לשלם

ישי פרלמן:  אם אתה קונה דירה עוד חודשיים, כשאתה קונה את הדירה אתה תדע מה

ג'ק בלנגה: אבל יש הצעות שרוצות התחייבויות כספיות

משה גפני: קניתי דירת מעטפת

רואי זרנצ'נסקי: כבר קנית – אתה בשיעור המס שקיים בחוק היום

משה גפני: עכשיו הולכים לעשות חוק והחוק אומר שאני אהיה חייב לשלם

משה גפני:  עד היום לא

משה גפני:  אתם לא נותנים לי זמן שאני אוכל להחליט מה אני עושה?     

רואי זרנצ'נסקי: אם כבר קנית, זה לא חל עליך

שולמית אלוני: הוא לא קנה

שולמית אלוני:  הוא בהסכמים

רואי זרנצ'נסקי: אז אפשר להגיד לצורך העניין 30 ימים מיום שזה יעבור

ינון אזולאי: הרב גפני, קח פשרה

ינון אזולאי:  אנחנו נעשה את זה הוראת שעה לשנה

רואי זרנצ'נסקי: דרך אגב, אני רוצה להגיד שרוכשי דירה יחידה המצב הוא מיטיב

ג'ק בלנגה: מינימום 1 בינואר 2024

ג'ק בלנגה:  אם אנשים הגישו הצעות, יש להם בדרך כלל שלושה חודשים עד חצי שנה לחתום על ההסכם

יצחק אהרונוביץ': תביא לנו אחר כך את המקרים האלה

יצחק אהרונוביץ':  אני רוצה לראות אותם

יצחק אהרונוביץ':  לדעתי זה חוזה מלכתחילה

רואי זרנצ'נסקי: יש לזה גם הגיון, ב-30 ימים

מיקי לוי: שלושה חודשים אנשים יכולים להתארגן, שלושה חודשים דחייה מהיום והלאה

ג'ק בלנגה: מיום פרסום החוק

שולמית אלוני: יש כאן הצעה לתיקון שהיא מנוסחת באופן די עמום

שולמית אלוני:  זאת אומרת, רשות המיסים לא יודעת לתת מענה לזה שמדובר בהסתיימה בנייתם של הקירות החיצוניים

שולמית אלוני:  גם זה מעורר שאלות של מה הם קירות חיצוניים, איזה שלב נמצא בתוך ההליך התכנוני

שולמית אלוני:  יש כאן בכל זאת איזשהו משהו

שולמית אלוני:  עד היום היה תכנון לגיטימי

שולמית אלוני:  יש הבחנה בין מס שבח למיסוי מקרקעין

שולמית אלוני:  עלו כאן כל מיני סוגיות שלא התכנסנו כאן

שולמית אלוני:  אנחנו באים ואומרים, לפי ההצעה, מה שאני מבינה, לעשות איזשהו מהלך כזה, להכניס אותו לתחילה מיידית, בלי לאפשר לשוק להיערך לזה

שולמית אלוני:  אנשים נמצאים בתוך הליכים של חוזים

מיקי לוי: אם זה ייכנס מיידית, לא תתני לשוק להתארגן

שולמית אלוני: בדיוק

מיקי לוי: תני לו שלושה חודשים, תהיה אפשרות גם לתקן וגם להגיד לך מהי מעטפת

שולמית אלוני: נאמר לא שלושה חודשים אלא שנתיים

ישי פרלמן: הזמן הרלוונטי הוא אנשים שהשכילו לקנות, שהם בדרך לקנות ויש להם זמן לתאם את העסקה

ישי פרלמן:  זה הזמן שאולי רלוונטי

מיקי לוי: אין הגיון בחוק

מיקי לוי:  לכו הביתה

ג'ק בלנגה: אבל משא ומתן על דירות יוקרה נמשך הרבה זמן

ג'ק בלנגה:  לפעמים אלה שלושה חודשים

יצחק אהרונוביץ': עובדה שאתה כבר קורא לזה דירות יוקרה

ג'ק בלנגה: שי, העובדות ידיעות לכולם

רואי זרנצ'נסקי: יש כאן עיוות כולנו הסכמנו עליו

יצחק אהרונוביץ': אני עוד לא ראיתי שום דירה בפתח תקווה שעשו את זה

ג'ק בלנגה: אבל הקבלן לא מסכים לתת לו מעטפת

שולמית אלוני: האם אתם יודעים להגדיר מה המשמעות של נסתיימה בנייתם של הקירות החיצוניים?      

רואי זרנצ'נסקי: שהסתיימה הבנייה החיצונית של הבניין כולל העבודות ברכוש המשותף

שולמית אלוני: מה זה כולל העבודות ברכוש המשותף? מה המשמעות של זה?     

רואי זרנצ'נסקי: אין יותר עבודות שצריך לעשות הקבלן כדי לקבל טופס 4 לבניין

רואי זרנצ'נסקי:  הוא צריך להשלים רק את העבודות של חלק מתוך הדירות

רואי זרנצ'נסקי:  זו הייתה הכוונה

רואי זרנצ'נסקי:  את זה אנחנו רוצים למסות

רואי זרנצ'נסקי:  הסיבה שהנוסח הוא כזה, כדי שלא יבואו מחר ונשב כאן עוד שנה ונגיד רגע, היום בא אלינו מישהו שרק חסר המעקה במרפסת

רואי זרנצ'נסקי:  אנחנו מנסים למצוא את זה בתכלית ולדבר על זה

מיקי לוי: רואי, אני חוזר לשאלה של ג'ק

מיקי לוי:  המעליות עובדות, כל החלק הציבורי עובד?     

ג'ק בלנגה: כן

ג'ק בלנגה:  חייב לעבוד

מיקי לוי: במעטפת יש חלונות מאבן או מטיח

רואי זרנצ'נסקי: כן

רואי זרנצ'נסקי:  לגמרי

רואי זרנצ'נסקי:  לא יודע אם יש זגוגית בחלון, אבל כן

מיקי לוי: ההגדרה שלו ברורה לחלוטין

ג'ק בלנגה: מיקי, הבניינים האלה, החיפוי חייב להיות מבוצע על ידי הקבלן

ג'ק בלנגה:  הדייר לא יכול לגעת בחוץ

ג'ק בלנגה:  תרשמו את זה

מיקי לוי: רואי, אתה מדבר רק על חלוקה פנימית

רואי זרנצ'נסקי: בדיוק

רואי זרנצ'נסקי:  אנחנו לא רוצים לפתוח עוד

רואי זרנצ'נסקי:  ישבנו כאן בתיקון 76, רצינו למסות דירות יוקרה, מה שיצא בסוף זה שכל דירות היוקרה הן ברמת מעטפת, אף אחת מהן לא מגיעה לשיעור המס הגבוה

רואי זרנצ'נסקי:  את זה אנחנו רוצים לפתור מיד ולכן אנחנו כאן

מיקי לוי: שלומית, ההגדרה של דירת מעטפת ברורה לחלוטין

ג'ק בלנגה: זה לא מה שכתוב כרגע

מיקי לוי: יש קירות חיצוניים, יש את הסימון של - - -     

רואי זרנצ'נסקי: וגם חיפוי חיצוני

רואי זרנצ'נסקי:  קירות חיצוניים עם חיפוי חיצוני

ג'ק בלנגה: עם חיפוי חיצוני ומליות עובדות

מיקי לוי: אז יוסיפו את זה

מיקי לוי:  זה לא רשום?     

שולמית אלוני: אתם מדברים על בניינים אבל אין כאן הגדרה של בנייה רוויה

ג'ק בלנגה: יש מעלית

שולמית אלוני: זאת יכולה להיות גם דירת דו

ג'ק בלנגה: בבניין יש מעלית

מיקי לוי: שי, מה הבעיה להוסיף קירות חיצוניים?     

יצחק אהרונוביץ': אין לי בעיה

רואי זרנצ'נסקי: רשום קירות חיצוניים

ג'ק בלנגה: לא

ג'ק בלנגה:  חיפוי חיצוני לא רשום

ישי פרלמן: אפשר להוסיף חיפוי חיצוני

רואי זרנצ'נסקי: בסדר

רואי זרנצ'נסקי:  עם חיפוי חיצוני

שולמית אלוני: אנחנו לא מתחילים להוסיף עכשיו אריחים

מיקי לוי: לא

מיקי לוי:  חיפוי חיצוני, זה ברור לחלוטין

מיקי לוי:  סליחה שלומית, אני קצת מבין בבניין

מיקי לוי:  זה או אבן או טיח

מיקי לוי:  אין אפשרות אחרת

ג'ק בלנגה: או זכוכית

מיקי לוי: או זכוכית

משה גפני: אני לא מדבר על ההגדרות כאן, אפשר לומר כך ואחרת, אבל עד היום לא היית צריך לשלם על זה, על דירה כזאת

משה גפני:  אתה קנית את זה בצורה הזאת, אתה לא משלם על זה

משה גפני:  עכשיו אתה עושה חוק ואתה תצטרך לשלם

משה גפני:  אני סבור שצריך לתת זמן, אורכה משמעותית לבן אדם להתארגן, לאנשים בארץ להתארגן

משה גפני:  הם רוצים שנתפוס אותם מיד והם ישלמו מיד כסף, אני לא רוצה להיות הרשע והתליין שלוקח מהם את הכסף

משה גפני:  אני רוצה שהם יתארגנו

משה גפני:  יתארגנו, או שימכרו את זה או שיבנו או אני לא יודע בדיוק מה יעשו

מיקי לוי: בחוק הזה יש שני שלבים

מיקי לוי:  מעתה ואילך ואלה שהם עד

משה גפני: אני רוצה מעתה ואילך יהיה בעוד שנה

מיקי לוי: זה המון זמן

משה גפני: אז המון זמן אבל לתת לאנשים להתארגן

משה גפני:  ההצעה שלהם הייתה שנתיים

מיקי לוי: אין לו כסף לצרכים שלו

מיקי לוי:  לא יהיה לו כסף

ישי פרלמן: נזכיר שזה גם מקל על דירות יחידות

רואי זרנצ'נסקי: זה מקל על דירות יחידות

רואי זרנצ'נסקי:  מי שזאת דירה יחידה וקונה במעטפת, ישלם את המדרגות הנמוכות

חמד עמאר: היושב ראש, אני תומך בהצעה שלך

מיקי לוי: אני חושב שצריך לסכם את זה לחצי שנה וגם זה מעל ומעבר

רואי זרנצ'נסקי: מי יקנה? כל הדירות הכי יקרות בחצי שנה יהיו לנו

משה גפני: אני רוצה לעבור להצבעה

משה גפני:  אנחנו נחליט שהחוק הזה ייכנס לתוקף ב-1 בינואר 2025?     

קריאה: לא

קריאה:  חצי שנה

קריאה:  1 בנובמבר

ינון אזולאי: 1 בינואר 2025

רואי זרנצ'נסקי: היושב ראש, אנחנו לא יכולים לקבל את ההצעה הזאת

רואי זרנצ'נסקי:  מדובר כאן על רכיב בהכנסות הפיסקליות

ולדימיר בליאק: אתה בעצם מרוקן את ההצעה

ולדימיר בליאק:  אני אומר לכם מקצועית

ולדימיר בליאק:  תעשה מה שאתה רוצה, אבל מקצועית זה לא נכון

משה גפני: חצי שנה

מיקי לוי: אנחנו נפיל את זה

מיקי לוי:  אין לך רוב

חמד עמאר: איך תפיל את זה? אני תומך במה שהוא אומר

רואי זרנצ'נסקי: היושב ראש, ההצעה הזו היא חלק מתוכנית ההתייעלות הכלכלית

ולדימיר בליאק: אני אומר משהו אחר

ולדימיר בליאק:  אם אתה רוצה לחוקק את זה, אל תיתן שנה כי אחרת אין לזה טעם

ולדימיר בליאק:  אל תחוקק בכלל

מיקי לוי: ינואר 2024

מיקי לוי:  אתה אמרת

מיקי לוי:  אני שמעתי אותך

משה גפני: אתם מורידים את ההסתייגויות?     

מיקי לוי: כן

חמד עמאר: לא

חמד עמאר:  אני לא מוריד את ההסתייגויות

שרן השכל: גפני, התנאי עדיין עומד בקשר לדיון ביום חמישי

משה גפני: לא, לא, לא

מיקי לוי: עזבו

מיקי לוי:  יש מדינה

משה גפני: אוקיי

משה גפני:  אז שנה

מיקי לוי: לא

מיקי לוי:  אמרת ינואר 2024

משה גפני: אני לא אמרתי

מיקי לוי: גפני, שמעתי אותך

משה גפני: אני אמרתי ינואר 2025

ינון אזולאי: הוא אמר 2025

מיקי לוי: אני שמעתי אותך

מיקי לוי:  הם רוצים מחר בבוקר

רואי זרנצ'נסקי: אנחנו חושבים שזה הנכון מיד כשהחוק נכנס לתוקף

קריאה: אנחנו חושבים שזה תכנון שמשרת את השכבות הגבוהות ביותר

קריאה:  אלה האנשים העשירים ביותר שמוצאים דרך לתכנון מס

שולמית אלוני: זה לא נכון להגיד

קריאה: זה תכנון מס שמשרת את העשירים ביותר שקונים דירות בעשרות מיליוני שקלים

ינון אזולאי: אולי תאמרו עלינו שאנחנו דואגים לטייקונים או לא יודע מה, אבל היועצת המשפטית אומרת לך חוות דעת מקצועית

שולמית אלוני: אתה לוקח את התיקון שחל לאורך הרבה מאוד שנים ואתה משנה את המצב במשק

שולמית אלוני:  אתה לא יכול להגיד שזה רק לשכבות העשירות ביותר כי בסופו של דבר זה חל גם על כולם

רואי זרנצ'נסקי: זה נכון שזה חל על כולם אבל תכנון מס שאנשים משתמשים בו, אלה רק השכבות העשירות ביותר ואלה דירות שעולות עשרות מיליוני שקלים

רואי זרנצ'נסקי:  הסברנו

שולמית אלוני: כרגע התכנון מס הזה לגיטימי

שולמית אלוני:  אני חושבת שהוא היה כך עשרות שנים

שולמית אלוני:  אתה רוצה לשנות את תמונת המצב

שולמית אלוני:  שוב, ההגדרה כאן היא עדיין אמורפית

שולמית אלוני:  היא לא מדויקת ומדוקדקת

שולמית אלוני:  תנו זמן למשק להיערך לתיקון הזה

יצחק אהרונוביץ': כשהעלינו את מס הרכישה על דירות נוספות, הייתי אומר למישהו עכשיו שנה תתארגן

שולמית אלוני: זה לא אותו הדבר

שולמית אלוני:  קודם כל, גם כשאנחנו מעלים את מס הרכישה, אנחנו לא מעלים ממחר בבוקר

חמד עמאר: עד עכשיו לא היה לך את המס הזה

רואי זרנצ'נסקי: היה

רואי זרנצ'נסקי:  בטח שהיה

חמד עמאר: עכשיו אתה רוצה להכניס אותו

רואי זרנצ'נסקי: היה

רואי זרנצ'נסקי:  זה היה עיוות

יצחק אהרונוביץ': אני רוצה להסביר

יצחק אהרונוביץ':  אנחנו לא מתעסקים כאן עם איזה משהו שרשות המיסים עכשיו מבקשת

יצחק אהרונוביץ':  אנחנו מדברים כאן על אנשים שמתכננים בצורה חכמה את דרכיהם כדי לחסוך

משה גפני: שי, אנחנו מסכימים לזה

משה גפני:  כופפנו את הראש וקיבלנו את העמדה שלכם

משה גפני:  עכשיו אנחנו אומרים תנו שנה כדי שהמשק יתארגן, או שאנשים שילמו את המס או שיבנו או שיגורו שם

משה גפני:  שיעשו משהו

יצחק אהרונוביץ':  יש את זה

יצחק אהרונוביץ':  אנחנו לא מחילים את זה על מי שכבר חתם

יצחק אהרונוביץ':  אתם אומרים כל הזמן תן לו להתארגן

יצחק אהרונוביץ':  מה להתארגן? היום יש איזה בניין שעוד לא נבנה, הוא כבר מתכנן היום אולי לקנות דירה שתשמש אותו לדירה ואנחנו אומרים לו שיבקש אותה ברמת מעטפת, יש לך שנה לבקש את זה ברמת מעטפת

יצחק אהרונוביץ':  איזה התארגנות יש לזה?     

נעמה לזימי: הוא לא מדבר על דירות חדשות

נעמה לזימי:  הוא מדבר על מה שכבר כרגע בפנים

יצחק אהרונוביץ': מה שבפנים, אנחנו לא מחילים

יצחק אהרונוביץ':  מי שכבר רכש, לא מחילים

יצחק אהרונוביץ':  איזו התארגנות צריכה להיות?     

מיקי לוי: לכן אני אומר לחבריי שאתם נותנים לעשירים

יצחק אהרונוביץ': שלומית, באמת בעניין הזה לא חשוב לנו הדבר הזה יותר מכל אחד אחר

יצחק אהרונוביץ':  איזו התארגנות יש לזה? גם כך זה עיוות שאנחנו סובלים ממנו

נעמה לזימי: מיקי, אני מקבלת את מה שאתה אומר

נעמה לזימי:  אני רק תוהה ורוצה להבין

נעמה לזימי:  מי שכבר רכשו או בתהליך הרכישה, אנחנו רוצים שלהם יהיה פרק זמן התארגנות

משה גפני: חצי שנה

נעמה לזימי:  הם רוצים מעכשיו

קריאה: לא

נעמה לזימי: אני לא מסכימה איתך על זה

נעמה לזימי:  גפני אומר את זה

נעמה לזימי:  אני לא מבינה מה קורה כאן

קריאה: אדוני היושב ראש, אני מזכיר שמס רכישה כאן החלנו יום אחרי זה

קריאה:  אנחנו באים ואומרים? על כל המשק יום אחרי, על האולטרה אולטרה עשירים שיודעים לעשות תכנוני מס, ניתן להם שנה

משה גפני: לגבי מס רכישה, אמר לי שר האוצר – אני גם ממש ראיתי את זה – שאם לא נעשה את מס רכישה באותו לילה, אנשים בכלל יעשו עם זה כל מיני תכנונים

יצחק אהרונוביץ': וזה מה שיהיה כאן

משה גפני: אני לא מאמין לזה היום ולא האמנתי לזה אז

ולדימיר בליאק: מה? אתה לא ממין שאנשים עובדים לפי התמריצים? יש אנשים שקיבלו על זה פרס נובל בכלכלה

משה גפני: אנחנו עוברים להסתייגויות

מיקי לוי: מי שיעשה מעטפת, אלה רק אנשים שקונים דירה ב-10 מיליון ומעלה

מיקי לוי:  אתם נותנים לאנשים העשירים אפשרות לעשות תכנוני מס ולא לשלם לנו

נעמה לזימי: אבל מיקי, אם נסכים על 2024, מה הבעיה?     

מיקי לוי: אני רוצה ינואר 2024

מיקי לוי:  זה מספיק זמן להתארגן

משה גפני: שנה

מיקי לוי: הוא רוצה מאי ואני אומר מהיום, ינואר 2024

שולמית אלוני: הוא רוצה יוני

משה גפני: יוני

מיקי לוי: אני אומר ב-1, תחילת שנה כי אחרת מי שקונה דירה ב-20-15 מיליון שקלים, אתם נותנים לו אפשרות לעשות תכנוני מס ולא לשלם לנו

מיקי לוי:  זה לא מי שקונה דירה ב-3 מיליון שקלים

נעמה לזימי: למה לא להגיע לעמק השווה?      

מיקי לוי: הנה, אני מציע

נעמה לזימי: גפני, אכפת לי מה אתה חושב

נעמה לזימי:  אני אולי לא מבינה את זה

נעמה לזימי:  תסביר לי

מיקי לוי: אני מציע 1 בינואר 2024

מיקי לוי:  זה הגיוני כי אחרת אתם נותנים לכל העשירים לברוח מתשלום מס

מיקי לוי:  גם ינואר 2024 זה יותר מדי

נעמה לזימי: אני מאמינה שכל דבר צריך זמן התארגנות

נעמה לזימי:  לא מנחיתים על אזרחים משהו לאותו רגע

נעמה לזימי:  אני מאמינה בהתארגנות אבל אתה צודק שלא יהיה יותר מדי זמן

נעמה לזימי:  למה שנה?     

מיקי לוי: תבקשי, תגידי שאת בדעה שלי, בינואר 2024

נעמה לזימי: כן

מיקי לוי: אני רציתי פחות אבל אני הולך לקראתו

מיקי לוי:  אלה שקונים דירה ב-10 מיליון שקלים, ב-15 מיליון שקלים ומעלה, תהיה אפשרות להגיד אני במעטפת ולברוח מתשלום מס

מיקי לוי:  למה?     

נעמה לזימי: אפשר לדעת למה? מסבירו את הרציונל של שנה

משה גפני: עד היום לא היה מס על הדבר הזה

שולמית אלוני: זה מוצג כקרקע

שולמית אלוני:  זה לא מוצג כדירת מגורים

שולמית אלוני:  התפיסה הייתה שדירה שעדיין לא הסתיימה בנייתה היא לא דירת מגורים

משה גפני: לא גרים שם

נעמה לזימי: האם מדובר גם בפילים לבנים? כל מרחב שבן אדם משאיר משהו חצי הרוס?      

משה גפני: לא

יצחק אהרונוביץ': אני רוצה עוד פעם לחדד

יצחק אהרונוביץ':  שכחנו את הנושא בלהט הדברים

יצחק אהרונוביץ':  אני רוצה להזכיר שלצורך מס רכישה, כאשר אדם קונה זכות במקרקעין והמוכר מתחייב לבנות לו שם דירה, דינו כרכישת דירת מגורים, לטובה ולרעה

יצחק אהרונוביץ':  זאת אומרת, לטובה אם זו דירה יחידה, לרעה, שיעורי מס גבוהים יותר

קריאה: כשהוא מרובה דירות

יצחק אהרונוביץ': היות ומס הרכישה על דירה נוספת הוא גבוה, יש תכנון מס שאנחנו רואים אותו בדירות המאוד יקרות, שם הם אומרים איך אנחנו נחסוך את המדרגות הגבוהות ונעצור בשישה אחוזים ולא נלך לשמונה ועשרה אחוזים? תמסור לי את הדירה ב-70 אחוזים, אני מביא קבלן שלי שהוא מסיים את ה-100 אחוזים

יצחק אהרונוביץ':  הרי הוא לא משאיר את זה כך

יצחק אהרונוביץ':  את התכנון הזה אנחנו רוצים לסגור

יצחק אהרונוביץ':  זה הכול

יצחק אהרונוביץ':  אני חושב שזה תכנון מוצדק

יצחק אהרונוביץ':  הרבה כסף אין בו אבל הוא מוצדק

שולמית אלוני: זה לא חל רק על עשירים

שולמית אלוני:  זה חל על כולם

יצחק אהרונוביץ': כן

יצחק אהרונוביץ':  אבל דה פקטו אלה רק עשירים

רואי זרנצ'נסקי: זה גם לא רק לעשירים אלא זה אפילו במקומות מסוימים

יצחק אהרונוביץ': אני לא ראיתי את זה בדירה בפתח תקווה, בלי לפגוע בפתח תקווה

יצחק אהרונוביץ':  לא ראיתי את זה בגבעת שמואל

נעמה לזימי: אתם לא מדברים גם על בניינים

יצחק אהרונוביץ': גם

רואי זרנצ'נסקי: 40 מיליון שקלים ממשקיעי נדל"ן

רואי זרנצ'נסקי:  רק מהם

חמד עמאר: אם נפסיד את ה-40 מיליון שקלים ולא את הממשלה הזאת שנותנת 13 מיליארד שקלים להסכמים קואליציוניים

רואי זרנצ'נסקי: אנחנו עובדי מדינה

מיקי לוי: אני מבקש מחבריי

מיקי לוי:  אנחנו נלחמים בעשירים לטובת קופת המדינה

נעמה לזימי: מיקי, אני מקבלת

נעמה לזימי:  אני הבנתי

חמד עמאר: לא נלחמים לא בעשירים ולא בעניים

מיקי לוי: שמעתי אותך אומר שאתה לטובתו של גפני

חמד עמאר: אני לא לטובתו של גפני

חמד עמאר:  אני נגד הקואליציה הזאת

מיקי לוי: גפני, חמש דקות הפסקה, התייעצות סיעתית

חמד עמאר: אתה לא יכול לקבל התייעצות סיעתית בלי הצבעות

קריאה: על חשבון

חמד עמאר: לא

חמד עמאר:  על חשבון לא

חמד עמאר:  אני רוצה התייעצות סיעתית

חמד עמאר:  זה לא על חשבון

שולמית אלוני: הנוסח נותר כפי שהוא אבל לעניין ההגדרה של "הסתיימה בנייתם של הקירות החיצוניים"

שולמית אלוני:  דירה בבניין

חמד עמאר: רק מקבלן

שולמית אלוני: לא

יצחק אהרונוביץ': שיש התחייבות למוכר להשלים את הבנייה

חמד עמאר: אבל זה לא קשור לדירה שבונה מישהו לבדו

יצחק אהרונוביץ': לא

שולמית אלוני: רגע

שולמית אלוני:  זה לא הנוסח

שולמית אלוני:  הנוסח לא אומר קבלן

יצחק פינדרוס: לא

יצחק פינדרוס:  הוא אומר מישהו שהתחייב על זה

יצחק פינדרוס:  מישהו שהתחייב לבנייה

שולמית אלוני: נכון

שולמית אלוני:  שוב, צריך להבחין

שולמית אלוני:  דירות מעטפת, ההגדרה שלהן היא "דירה בבניין - לא כתוב קבלן – המיועד לשמש מגורים שבנייתה טרם הסתיימה שאין עמה התחייבות מצד המוכר לסיים את הבנייה"

קריאה: אמרנו שבניין זה קבלן

שולמית אלוני: למה? בניין יכול להיות גם לא קבלן

שולמית אלוני:  זה לא חייב להיות קבלן

ינון אזולאי: קבוצת רכישה

שולמית אלוני: הסתיימה בנייתם של הקירות החיצוניים

שולמית אלוני:  העניין שאליו התייחס רואי לזה ש"יש עמה התחייבות", זה במצב שבו חותמים על הנייר, שיש איזשהו הסדר

חמד עמאר: אז למה לא לכתוב באופן ברור דירה מקבלן?     

רואי זרנצ'נסקי: זה בדיוק כמו ההגדרה של דירת מגורים

רואי זרנצ'נסקי:  פשוט הוספנו לדירת מגורים את דירת המעטפת

רואי זרנצ'נסקי:  זה השינוי

רואי זרנצ'נסקי:  אנחנו לא משנים עכשיו את כל ההגדרה

רואי זרנצ'נסקי:  מי שקונה קרקע ובונה בעצמו, הוא לא בדירת מגורים והוא גם לא במעטפת

שולמית אלוני: כשאתם מתייחסים לדירה שבניית הקירות החיצוניים שלה, הכוונה היא לזה שהבניין כולו עומד מוכן

רואי זרנצ'נסקי: או שיעמוד מוכן

שולמית אלוני: שיעמוד מוכן ורק החלוקה הפנימית בתוך הדירה עצמה היא עדיין לא הסתיימה

רואי זרנצ'נסקי: נכון

שולמית אלוני: אבל הבנייה ממש בשלב הסופי

רואי זרנצ'נסקי: נכון

רואי זרנצ'נסקי:  לגמרי

משה גפני: אני מבקש לדעת מה עם כל אלה שכבר רכשו

רואי זרנצ'נסקי: כמובן שאין לזה תחולה רטרואקטיבית

רואי זרנצ'נסקי:  מי שרכש דירת מעטפת אמיתית, אני לא מדבר עכשיו על כך שאין אסלה אלא על המעטפת האמיתית עליה אנחנו מדברים כאן, הוא מחויב במס רכישה של קרקע ולא של דירת מגורים

משה גפני: ולא יחייבו אותו בעקבות החוק הזה

רואי זרנצ'נסקי: בעקבות החוק אלא אם כן הוא יקנה עוד דירה כזאת

עאידה תומא סלימאן: אתה מתכוון לקניות החדשות

רואי זרנצ'נסקי: ברור

שולמית אלוני: הנוסח יישאר כפי שהוא ותיכנס הוראת תחילה כך שהסעיף הזה ייכנס לתוקף ב-1 בינואר 2024

שולמית אלוני:      אנחנו עוברים להסתייגויות

אליהו (אלי) רביבו: על כל מה שעשינו יש הסתייגויות?     

משה גפני: בלי נימוקים

שולמית אלוני: אנחנו מתחילים מההסתייגויות של סיעת המחנה הממלכתי

שולמית אלוני:  הסתייגות ראשונה

משה גפני: מי בעד?     

עאידה תומא סלימאן: היא לא הקריאה את ההסתייגות

שרן השכל: אם כך, אנחנו רוצים התייעצות סיעתית

משה גפני: לא הבנתי

משה גפני:  אנחנו הגענו לסיכום

שרן השכל: אתה לא נותן לנו זמן לנמק? אני אמרתי לך מה ההצעה שלי

שרן השכל:  תדחה את הדיון ביום חמישי על הארנונה

שרן השכל:  תדחה אותו

מיקי לוי: 90 אחוזים מההסתייגויות ללא נימוקים כי רוצים לסיים עם זה

משה גפני: הציע מיקי לוי הצעה

חמד עמאר: אני מכבד את מיקי ואני הולך לפי ההצעה

שרן השכל: אני לא שמעתי את ההצעה של מיקי

שרן השכל:  אני רוצה התייעצות סיעתית כדי לשמוע אותה

מיקי לוי: אני ביקשתי, כדי שתחולת החוק תתחיל בינואר ולא כמו שהם רוצים בעוד שנתיים, כיון שמדובר בכסף לתקציב המדינה ועזבו רגע פוליטיקה

מיקי לוי:  רשות המיסים רצתה מחר בבוקר, אחר כך ביקשו 1 ביוני ובסוף הגענו, לפי המלצה של היושב ראש, לתחילת ינואר ואנחנו קיבלנו את זה

מיקי לוי:  ביקשתי מהחברים זה ש-90 אחוזים מההסתייגויות יהיו ללא נימוקים כדי שיוכלו ללכת

שרן השכל: אם אלה 90 אחוזים מההסתייגויות, אז יש כמה שהן עם

מיקי לוי: בסדר

מיקי לוי:  תנמקו

מיקי לוי:  גפני, זה ילך מהר

חמד עמאר: תן לה חצי שעה שתנמק את כל ההסתייגויות

ינון אזולאי: כדאי שהיועצת המשפטית תקרא את ההסתייגות כדי שיהיה לה מה לנמק

משה סולומון: למה צריך לנמק 10 אחוזים?      

עאידה תומא סלימאן: היא אוהבת לנמק

שולמית אלוני: הסתייגות מספר 3

שולמית אלוני:  בסעיף קטן 1א(2), במקום "שהסתיימה בנייתם של הקירות החיצוניים של הדירה" יבוא "שהסתיימה בנייתם של הקירות החיצוניים של הדירה וחובה לתשתיות"

שרן השכל: אני רוצה לנמק

שרן השכל:  אני אנמק 5 הסתייגויות ואז נעבור ישר להצבעות

שרן השכל:  5 הסתייגויות ואז נעבור להצבעות

שרן השכל:  זה כי אני מכבדת את מיקי

שרן השכל:       אני אומרת שבסופו של דבר בתקציב הזה לא הייתה בשורה אמיתית

שרן השכל:  לא הייתה בשורה אמיתית ליוקר המחיה

שרן השכל:  הגענו למשבר הדיור

שרן השכל:  דיברנו על זה כאן כמה פעמים בוועדה

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: הסתייגות מספר 4

שולמית אלוני:  בסעיף קטן 1א(2) במקום "הבניין המיועד" יבוא "בנכס המיועד"

שרן השכל: נהדר

שרן השכל:  בוועדה דיברנו על המונופול של רמ"י

משה גפני: שכחת לדבר על מוצרי התינוקות

שרן השכל: אתה רוצה? אין בעיה

שרן השכל:  אנחנו נגיע לזה אבל יש עוד כמה דברים בדרך

שרן השכל:  בסוף הדרך היחידה להוזיל את מחירי הדיור זה לשבור את המונופול של רמ"י

שרן השכל:  דיברנו על זה כאן בוועדה 

שרן השכל:  תביאו את הבשורה הזאת

שרן השכל:  תאמין לי שאת כל ההסתייגויות בנושא הדיור אנחנו נוריד

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: הסתייגות מספר 5

שולמית אלוני:  במקום "לסיים את בנייתה" יבוא "לסיים ולהתחיל את בנייתה"

שרן השכל:   התפרסם הבוקר מאת אוריאל לין נשיא איגוד לשכות המסחר שלממשלה אין תוכנית אסטרטגית אמיתית להורדת יוקר המחיה

שרן השכל:  מה לעשות, הוא צודק

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

ולדימיר בליאק: רוויזיה

שרן השכל: אנחנו כאן שמונה

שרן השכל:  אחמד טיבי כאן

יצחק פינדרוס: טיבי לא הצביע

ינון אזולאי: יש קיזוזים

יצחק פינדרוס: אם יש קיזוז, אתם לא שמונה

שרן השכל: אנחנו שמונה

יצחק פינדרוס: איך אתם שמונה אם יש קיזוז? יש לכם שמונה חברים

שרן השכל: אנחנו שמונה ואתם שבעה

משה גפני: מאה אחוז

משה גפני:  אז זה עבר

שרן השכל: עברה ההסתייגות

שרן השכל:  עאידה, אחמד, מיקי, חמד, ולדימיר, אני, נעמה

ינון אזולאי: אפשר להתנצל

שרן השכל: היא הצביעה

שרן השכל:  אנחנו שמונה, אבל נעמה מחליפה את אחמד טיבי ושניהם הצביעו

משה גפני: אנחנו עוברים להסתייגות הבאה

משה גפני:  הסתייגות מספר 5

משה גפני: מי בעד?     

עאידה תומא סלימאן: על מה מצביעים עכשיו?     

שולמית אלוני: על ההסתייגות של המחנה הממלכתי

משה גפני: מי נגד? 8

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: אנחנו במקבץ השני של סיעת המחנה הממלכתי

שולמית אלוני:  הסתייגות מספר 2 בקובץ השני של סיעת המחנה הממלכתי

משה גפני: זו ההסתייגות החמישית שאת מנמקת

שרן השכל: אתה דילגת על ההסתייגות הקודמת

ינון אזולאי: עשית את הבלגן במקום הנימוק

שרן השכל: אני אנמק את השתיים האחרות

משה גפני: ממש אנשים לא רציניים

משה גפני:  הסכמתי למה שהם הציעו ועושים לי כאן הצגות

שרן השכל: הוא נתן לך 90 אחוזים

שרן השכל:      בכל מקרה, נשיא איגוד לשכות המסחר טען כי על מנת להוריד את יוקר המחיה, על הממשלה לנצל באופן מלא את כל רציפי הים, לבטל באופן מוחלט את המכס על כל מוצרי המזון המיובאים ולשנות את בסיס הערך לצורך חישוב המיסים על היבוא

משה גפני: למה לא עשיתם את זה?     

שרן השכל: התחלנו

עאידה תומא סלימאן: גפני, הפלתם אותם מהר

שרן השכל: אתה היית איתנו

שרן השכל:  אתם הייתם איתנו בדיונים בוועדת הכלכלה כשהוועדים סגרו את הרציפים בנמל חיפה

משה גפני: מי בעד קבלת ההסתייגות? מי נגד?     

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: הסתייגות מספר 3

שולמית אלוני:  לפני "והכול למעט דירה" יבוא "נוסיף כי"

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: בסעיף 5(1(א)(2)(3), אחרי "לשמש מגורים" יבוא "בלבד"

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שרן השכל: גפני, יש לנו עוד זכות נימוק

שולמית אלוני: במקום "דירת מעטפת" יבוא - - -     

ולדימיר בליאק: אם אתה לא נותן לה לנמק, אני אשים רוויזיות

משה גפני: בסדר

שרן השכל: רוויזיה על הכול

שרן השכל:      אתה דילגת לי על שתי הסתייגויות

שרן השכל:  אני נימקתי שלוש

משה גפני: אני נותן לך עוד אחת

שולמית אלוני: 	אחרי "ישמש מגורים" יבוא "ואיננה דירה מחולקת"

שרן השכל: בעניין הוראת המכסים על מה שמיובא, בטח על מוצרי המזון, מה שאוריאל אומר הוא קריטי

שרן השכל:  גפני, אתה יודע, בשבועיים האחרונים היו כמה מכות של ברד בגליל, בגולן

שרן השכל:  זאת אומרת שהולך להיות בקיץ מחסור בפירות

שרן השכל:  אם אנחנו לא נפתח את היבוא ונוריד את המכס, אם לא נוריד את המכס על היבוא של הפירות בקיץ, הולכים להיות כאן מחירים ענקיים

שרן השכל:  הסחורה פגומה בגלל הברד בשבועיים האחרונים

שרן השכל:  אין להם תוצרת

משה גפני: מה תעשי עם החקלאים?     

שרן השכל: יש את הקרן שנותנת להם ביטוח עלז ה

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שרן השכל: הקרן של אסונות הטבע נותנת להם ביטוח

שרן השכל:  היא מפצה אותם על זה

שרן השכל:  אנחנו, אזרחי ישראל, נצטרך לשלם את המחיר אם לא נפתח את היבוא לפירות

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: בסעיף 5(1)(א2(3), במקום "לרבות דירה שבניית קירותיה החיצוניים טרם הסתיימה" יבוא "לרבות דירה שעוד לא נגמרה בנייתה"

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: במקום "אם יש עמה התחייבות מצד המוכר" יבוא "אם נקבע בהסכם עם המוכר שיסיים את הבנייה וזאת רק תהיה דירת 

שולמית אלוני: "

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: במקום "אם יש עמה התחייבות מצד המוכר" יבוא "במידה ויש עמה התחייבות מצד המוכר"

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: אחרי "בבניין המיועד לשמש מגורים" יבוא "בלבד"

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: במקום "עמה" יבוא "איתה"

משה גפני: זה חוק שאתם תומכים בו

משה גפני:  את גם הצעתם את הפתרון שלו

שרן השכל: הסברתי לך אדוני היושב ראש

משה גפני: חסר לכם בורג

ולדימיר בליאק: כן

ולדימיר בליאק:  חסר לנו בורג

ולדימיר בליאק:  רק לכם יש ברגים

שרן השכל: אנחנו מנסים לדחות את הדיון ליום חמישי

יצחק פינדרוס: נישאר כאן עד 5:00 לפנות בוקר

יצחק פינדרוס:  לא יידחה

יצחק פינדרוס:  לא יידחה

שרן השכל: יש פתרון

שרן השכל:  תדחו את הדיון מיום חמישי

יצחק פינדרוס: היא חושבת שיידחה הדיון של יום חמישי אבל נישאר כאן עד 5:00 לפנות בוקר והוא לא יידחה

יצחק פינדרוס:  ביום חמישי יתקיים הדיון

שרן השכל: אם אתם מתעקשים להנציח את הפערים מול הפריפריה, בבקשה, אבל אנחנו מנסים למנוע את זה

שולמית אלוני: "תחילתו של סעיף זה הינה אך ורק אם מדינת ישראל תישאר מדינה יהודית ודמוקרטית"

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: "כל שנת מס, יש להביא את סעיף זה לאישור ועדת הכספים"

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: אנחנו עוברים להסתייגויות מטעם קבוצת רע"מ

שולמית אלוני:  בסעיף קטן (ג) בהגדרה דירת מגורים, אחרי "התחייבות" יבוא "

שולמית אלוני: "

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: אחרי המילים "לסיים את הבנייה" יבוא "כפי שהוסכם בין הצדדים ואם לא, בתוך זמן סביר"

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: המילים "אם יש עמה התחייבות מצד המוכר" - יימחקו

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: אנחנו עוברים לקובץ הסתייגויות של יש עתיד

ולדימיר בליאק: אני אנמק פעם אחת אבל תן לי דקה

שולמית אלוני: הסתייגות ראשונה

שולמית אלוני:  "סעיף א(1) – יימחק"

ולדימיר בליאק: אדוני היושב ראש, אני חושב שזה חוק טוב

ולדימיר בליאק:  אנחנו גם השפענו ואני חושב שההצעה שלך הראשונית הייתה פותחת פתח לתכנון מס לא ראוי וטוב שסגרנו את זה

ולדימיר בליאק:  בסיטואציה אחרת הייתי גם מוריד את ההסתייגויות

ולדימיר בליאק:  אני לא מוריד את ההסתייגויות מכיוון שאתם ממשלה רעה, מכיוון שאתם שודדים את הקופה הציבורית, מכיוון שאתם מבצעים מהלכים שפוגעים בכלכלת ישראל, מכיוון שהבאתם אותנו מעודף תקציבי לגירעון תקציבי

ולדימיר בליאק:  זאת הסיבה שאני לא מוכן להוריד את ההסתייגויות

ולדימיר בליאק:  מה שאני כן מוכן זה להפסיק לנמק בשלב הזה אבל אנחנו נמשיך בהמשך

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

משה גפני:      אתה מוריד את שאר הסתייגויות?     

ולדימיר בליאק: לא

שולמית אלוני: אחרי "בבניין על מנת לשמש למגורים" יבוא "שנבנה אחרי 2018"

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

ולדימיר בליאק: אני מסיר את הרוויזיה שהגשתי קודם

שולמית אלוני: אחרי "בבניין המיועד לשמש מגורים" יבוא "והן למכירה והן להשכרה"

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

ולדימיר בליאק: רוויזיה

שולמית אלוני: אחרי "בניין המיועד לשמש מגורים" יבוא "שגובהו מעל 3 קומות"

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: אחרי "ובלבד שבנייתם הסתיימה" יבוא "והדירה חוברה לרשת חשמל"

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: אחרי "התחייבות מצד המוכר" יבוא "בכתב או בעל פה"

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: אחרי "שבנייתה טרם הסתיימה" יבוא "בתקופה העולה על שנה מסיום בניית קירותיה החיצוניים"

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: אחרי "בבניין המיועד לשמש מגורים" יבוא "שייבנה לאחר שראש הממשלה יוזמן לפגישה עם נשיא ארצות הברית"

עאידה תומא סלימאן: מעניין מאוד

עאידה תומא סלימאן:  כנראה זה לא יקרה

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: אחרי "בבניין המיועד לשמש מגורים" יבוא "שייבנה לאחר תחזית דירוג האשראי של ישראל תחזור להיות חיובית"

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

ינון אזולאי: תדעו שאם היינו מקבלים את כל ההסתייגויות האלה, זה היה נכנס ב-2050

שולמית אלוני: אחרי "בניין המיועד לשמש מגורים|" יבוא "

שולמית אלוני: "

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: אחרי "התחייבות מצד המוכר" יבוא "בכתב או בעל פה"

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: אנחנו עוברים לקובץ ההסתייגויות של סיעת ישראל ביתנו

שולמית אלוני:  הסתייגות מספר 1

ינון אזולאי: הם לא כאן

חמד עמאר: אני אסביר רק אחת

חמד עמאר:  זאת הצעת חוק מאוד טובה

חמד עמאר:  אני הייתי תומך בה ואומר להתחיל באופן מיידי אבל יש אילוצים של קואליציה ואופוזיציה

חמד עמאר:  מה שמפתיע אותי באגף תקציבים ומשרד האוצר זה שכל דבר שמביאים לחוק ההסדרים כאילו הוא החוק הכי חשוב בעולם וכאילו בא להציל את כל העולם

חמד עמאר:  75 שנים לא היה אותו חוק, אבל באותה דקה זה החוק הכי חשוב

ינון אזולאי: אני מנצל הסתייגות אחת שלהם במקום שאני אגיש הסתייגות

ינון אזולאי:  אני רוצה לשאול שתי שאלות

ינון אזולאי:  איפה היית בשנה שעברה כשהסברתי את זה ולא הסכמת?     

חמד עמאר: כשאתה הסברת, אני לא הייתי נוכח בוועדה כי אני לא יושב בכל הוועדות

ינון אזולאי: אלכס קושנר אמר לי שאתה לא הסכמת

חמד עמאר: לא שמעתי את השאלה השנייה

חמד עמאר: למה רצית 2026 ועכשיו אתה אומר מיידית

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

שולמית אלוני: בסעיף קטן (ג)(3), המילה "לרבות" – תימחק

משה גפני: מי בעד קבלת ההסתייגות? מי נגד? מי נמנע?     

משה גפני: ההסתייגות לא נתקבלה     

משה גפני: ההסתייגות לא התקבלה

משה גפני:      הם תומכים בחוק

משה גפני:  מה זה ההסתייגויות האלה?     

ינון אזולאי: גם אני לא מבין

ולדימיר בליאק: זה באמת חדש לך? אתה מאתמול בכנסת?     

שולמית אלוני: עברנו על כל ההסתייגויות

משה גפני: צריך להצביע על החוק?     

שולמית אלוני: כן

משה גפני: פרק ד' (מיסוי בשוק הדיור), סעיף 5(1), דירות מעטפת

משה גפני:  מי בעד? מי נגד? מי נמנע?     

משה גפני: אושר     

משה גפני: החוק אושר

משה גפני:  תודה רבה

משה גפני:      אנחנו עוברים לקרן ריט